Վլադիմիր Հարությունյան (ջրացատկորդ)

**Վլադիմիր Հարությունյան** (), հայ ջրացատկորդ։ Մասնակցել է ջրային մարզաձևերի Եվրոպայի 2018 թվականի առաջնության տղամարդկանց 10 մետր սինքրոն հարթակի մրցումներին՝ նվաճելով բրոնզե մեդալ։ Վլադիմիրը և իր զույգ Լև Սարգսյանը Հայաստանի համար առաջին մեդալն են նվաճել ջրային մարզաձևերի Եվրոպայի առաջնությունում։

2012 թվականին ստացել է Հայաստանի Հանրապետության սպորտի վարպետի և 2013 թվականին Միջազգային սպորտի վարպետի կոչում։

2023 թվականից Հայաստանի Ջրացատկի ֆեդերացիայի երիտասարդ մարզիկների խորհրդի նախագահն է։

## Կենսագրություն
Վլադիմիր Հարությունյանը ծնվել է 1998 թվականի հուլիսի 18-ին Երևան քաղաքում։ Սովորել է Երևանի Երդվան Ջիլավյանի անվան վարժարանում, 2014 թվականին ընդունվել է Երևանի 195 ավագ դպրոց։ 2016 թվականին ընդունվել է Հայաստանի պետական տնտեսագիտական համալսարան, ավարտել՝ 2022 թվականին։

2017-2019 թվականներին ծառայել է Հայաստանի Հանրապետության Զինված ուժերի սպորտային ջոկատում։

### Կարիերա
2008 թվականից մասնակցել է ջրային մարզաձևերի Հայաստանի Հանրապետության մրցաշարերին՝ դառնալով չեմպիոն։

2011 թվականին Հունաստանի Աթենք քաղաքում կայացած առաջնությունում նվաճել է երկու ոսկի և մեկ արծաթ։

2012 թվականին Եվրոպայի երիտասարդների առաջնությունում զբաղեցրել է երրորդ հորիզոնականը, ինչը եղել է Հայաստանի պատմության առաջին եվրոպական մեդալը։ 2013 թվականին Եվրոպայի առաջնության ժամանակ անցել է եզրափակիչ։ 

2015 թվականին Գերմանիայի Դրեզդեն քաղաքում անցկացված երիտասարդների միջազգային մրցաշարի մեդալակիր է, իսկ 2016 թվականին նույն մրցաշարում զբաղեցրել է առաջին հորիզոնականը։ 

2015 թվականին Գերմանիայում, FINA Diving Grand Prix մրցաշարի սինխրոն 10 մետր աշտարակացատկ մրցաձևում զբաղեցրել է առաջին հորիզոնակը։

2016 թվականին FINA սինխրոն 10 մետր աշտարակացատկ մրցաձևում զբաղեցրել է 4-րդ հորիզոնականը։

2017 թվականին FINA անհատական սինպորն 10 մետր աշտարակացատկ մրցաձևում զբաղեցրել է 4-րդ հորիզոնականը, իսկ իր զույգ Լև Սարգսյանի հետ նվաճել է արծաթե մեդալ։ Նույն թվականի աշխարհի առաջնությունում, որը տեղի է ունեցել Հունգարիայում, անցել է եզրափակիչ և գրավել 9-րդ հորիզոնականը։ Համալսարանական սպորտի միջազգային ֆեդերացիայի Համաշխարհային ուսանողական խաղերի ժամանակ 10 մետր աշտարակացատկ մրցաձևում զբաղեցրել է 6-րդ հորիզոնականը։ Ջրացատկ 2017 թվականի ամառային ունիվերսիադայում իր զույգ Ազատ Հարությունյանի հետ գրավել է 6-րդ հորիզոնականը։

2018 թվականին Գերմանիայում, FINA Diving Grand Prix մրցաշարի սինխրոն 10 մետր աշտարակացատկ մրցաձևում զբաղեցրել է հինգերորդ հորիզոնակը՝ 370.80 միավորով։ Նույն թվականի Եվրոպայի առաջնության ժամանակ՝ որը տեղի է ունեցել Շոտլանդիայի Գլազգո քաղաքում, սինխրոն տղամարդկանց 10 մետրանոց հարթակում զբաղեցրել է 3-րդ հորիզոնականը, նույն առաջնության՝ 3 մետր առաձգական հենարանից մրցաձևում գրավել է 8-րդ հորիզոնականը։

2019 թվականի Համալսարանական սպորտի միջազգային ֆեդերացիայի 10 մետր աշտարակացատկ մրցաձևում Լև Սարգսյանի հետ զբաղեցրել է 9-րդ հորիզոնականը, անհատական մրցաձևում գրավել է նորից 9-րդ հորիզոնականը։ Նույն թվականի Աշխարհի առաջնության ժամանակ, որը կայացել է Հարավային Կորեյի Կվանգջու քաղաքում, սինխրոն 10 մետր աշտարակացատկ մրցաձևում Լև Սարգսյանի հետ զբաղեցրել է 9-րդ հորիզոնականը 372.48 միավորով։

2020 թվականին FINA Fina Diving Grand Prix մրցաշարի  սինխրոն 10 մետր սինխրոն աշտարակացատկ մրցաձևում Վարդան Բայանդուրյանի հետ զբաղեցրել է 2-րդ հորիզոնականը։

2022 թվականի Եվրոպայի առաջնության ժամանակ, որը կայացել է Իտալիայի Հռոմ քաղաքում, անցել է եզրփակիչ 10 մետր սինխրոն աշտարակացատկ մրցաձևում։

2023 թվականի Եվրոպական օլիմպիական խաղերի ժամանակ 10 մետր սինխրոն աշտարակացատկ մրցաձևում զբաղեցրել է 7-րդ հորիզոնականը։

### Անձնական կյանք
Ունի զույգ եղբայր՝ Ազատ Հարությունյանը, որը ևս ջրացատկորդ է։ Ամուսնացած չէ։

## Ծանոթագրություններ

 
Կատեգորիա:Հայ մարզիկներ
Կատեգորիա:Հայ ջրացատկորդներ